
Aalborg Jægerråd

	Dato
	10.09.2026

	Hvad
	Bestyrelsesmøde i Aalborg Jægerråd

	Hvor 
	Dallvej 5, Svenstrup

	Deltagere 
	

	Fraværende
	Brian Lichon (AOJ), Morten Bruun (Hals)

	Referent 
	Steen Kjøng Kristensen, Vester og Øster Hassing Jagtforening




	Punkt
	Emne
	Ansvarlig
	Deadline

	1
	Bordet rundt i de fremmødte klubber
	Anders
	

	Jacob Drue Laursen - Limfjordsjægerne har haft en del aktiviteter og fået nye jagtpramme efter at have søgt penge hjem til dette. Det tiltrækker flere nyjægere, da jagttypen er billig og tilgængelig. Jacob spørger om der er erfaringer med at lave aktiviteter for kvindelige jægere? De har ikke mange kvinder på medlemslisten. De unge fylder faktisk meget i aktiviteten, her er det at nævne de fleksible og uforpligtende aktiviteter – pramme m.v.

JDL: Grønne Råd mødet der skulle have været afholdt i dag aflyst grundet manglende dagsordenspunkter. DN havde på forhånd spurgt ind til Jagt på Kommunale Arealer. JDL har fremsendt liste over udlejede arealer samt standardkontrakt. Vedhæftet til referatet. JDL og Anders bemærker at Aalborg Kommune, Grønne Råd har forbedringspotentiale hvad angår aktivitet. JDL har spurgt DJ medlemmer fra andre Grønne Råd om inspiration til arbejdet.

VØHJ: Steen beretter om et kort over jagtområde. Sender info om trykkeri.

Kristian Slyk – regulering: Mårhundene er små og må have fået hvalpe sent.
Jonas fra AAJK har haft succes med fiskepiller i fælderne og fanget 6 hvalpe. De oplever dog nu at de er blevet mistænksomme. De voksne har regnet den ud og går ikke i fælderne. JDL bemærker at hvis man slækker på fodringen, så kommer de ikke. Slyk bekræfter dette er korrekt.

Jeanette – Mou: Der har været gang i skydebanen hele sommeren. Det har været en succes.

Kell – Storvorde: En tur i Hadsund på riffelbanen og to ture med skydevognen.

Jonas – AAJK: Nyjægerarrangement med brækning af vildt, etik på jagt og et par schweisshundefører, der var et sted mellem 25-30 deltagere. Jonas har forsøgt at sende besked på mail til andre. Der kommer et arrangement 25. April (klubaftener) tema om kniv, hvor der kommer en knivsliber og en knivmager. Fokus er at skabe arrangementer hvor du ”går klogere hjem end da du mødte op”.

Ulsted: 100% lodsejerjagt. Der arbejdes med at fastholde og skaffe nye arealer kontinuerligt. De har en fast aktivitet umiddelbart før oktober hvor der afholdes flugtskydning i Hjallerup, det er en stor succes. Her kigges også ind i en ambition om foryngelse af bestyrelsen, det er et arbejdspunkt.

Der er generel samtale og sparring omkring hvorledes der opdrives og fastholdes yngre medlemmer i de forskellige foreninger.
Det er diskussion omkring forholdet til DJ og hvad man egentlig får ud af det. Der er enighed om at medlemsskabet er vigtigt, men oplever at der er potentielle medlemmer der ikke ønsker at være medlem af DJ og derfor ikke er medlem af jagtforeningerne. Så er der også noget med trenden om at være medlem eller ikke medlem af en forening, hvor fleksibiliteten ligger over fællesskabet.


	2
	Status på kommunal jagt
	Anders
	

	Anders fortæller at Hals har fået en trold i trekantskoven, der medfører et vist turisttryk. Hals Jagtforening lejer jagten her, hvilket de ikke sikkerhedsmæssigt kan forsvare, det har de haft dialog med kommunen om, da de ikke er blevet orienteret om trolden på forhånd.

Anders og Jacob har haft møde med kommunen (Embedsmand, Rådmand og Jurist). Vi har på trods af lovning intet hørt herfra. Det siges dog at kommunen har sagt til Hals at hvis deres kontrakt (se episoden med trolden) skal genkigges på, så skal kontrakten i udbud efter samme svar som vi har fået i forbindelse med jagt på kommunale arealer.

Vi oplever at kommunen ikke interesserer sig for jægerne. På nuværende tidspunkt ser vi at løsningen ligger længere ude i fremtiden end først antaget. Det foreslås at vi tager kontakt til de andre grønne organisationer, med henblik på at få deres interesse i vores sag, her tænkes at de kunne se fordel i at det er jagtforeninger i stedet for private der bedriver jagt.

	3
	Ideer til en fælles temaaften i jægerrådet for alle medlemmer i Aalborg
	Anders
	

	Andreas fra Limfjordsjægerne har etableret en temaaften om bestandsovervågning der pr. dags dato kun har 10 tilmeldte. Vi skal have sendt besked ud til vores medlemmer om dette.

Vi noterer os at der er positiv respons på at der kommer arrangementer.

	Evt.
	Anders
	

	Slyk taler om grøn trepart. Han siger at landmændene ikke længere finder det specielt interessant efter seneste gødningslovgivning, hvorfor det står stille på nuværende tidspunkt.

Næste møde den 26. november i Nibe. Detaljer følger senere.

